Derimod har NO x -gasser direkte konsekvenser for menneskers sundhed. Og i et dansk studie har man blandt andet fundet en klar sammenhæng mellem langtidseksponering af NO2 og tidlige dødsfald ved danskere med hjerte-kar-sygdomme. Men man har også kunne påvise slagtilfælde ved danskere, som er blevet udsat for forhøjet NO x -gasser gennem kortere tid.

For at regulere luftforureningen, har man i Europa indført grænseværdier for indholdet af NO x , andre gasser og partikler i luften. Og mens luftforureningen i Danmark generelt set er faldende, er vi langt fra at være i mål.

- Grænseværdierne for de bestemte stoffer overholdes generelt i Danmark. Men lige når det kommer til NO 2 partikler, er der konsekvente overskridelser af grænseværdien i København. Så der er helt klart plads til forbedringer, slår Zorana Jovanovic Andersen fast.

Nye beregninger viser desuden, at de europæiske grænseværdier i april blev overskredet flere end 1000 steder i København.

Børn og ældre er særligt udsatte

Ud over de ca. 900 dødsfald, er luftforureningen også skyld i en række andre sygdomme. Og her er det er især børn og ældres luftveje, der lider under bilernes udledning af giftige udstødningsgasser.